Lav et referat af nedenstående tekst:

Tekst:
Brandfolk fik torsdag middag slukket den formentlig 17. påsatte brand i Hadsund-området i Himmerland på mindre end en uge. Politiet leder efter brandstifteren, der efter vidneudsagn skulle køre i en mindre blå bil, enten en Mazda eller en Toyota. Manden skulle have en tatovering på højre underarm. Vagtchef Christian Thomsen fra Nordjyllands Politi oplyser, at der i alle tilfælde har været tale om mindre brande i grøftekanter, mark- eller skovområder. - I intet tilfælde er fast ejendom blevet berørt eller personer kommet i fare, men vi formoder, at der kan være tale om den samme gerningsmand. Onsdag fandt vi f.eks. et udbrændt romerlys på et af brandstederne, siger vagtchefen. Den seneste brand hærgede et 3000 kvadratmeter stort markareal ved Haderupvej ved Hadsund, og det blev senere oplyst, at et romerlys også blev fundet på brandstedet torsdag. /ritzau/

Referat:
Siden i fredags har Hadsund-området været ramt af mindst 17 påsatte brande, der dog kun har ramt marker og skovområder. Ingen bygninger eller personer berørt.